text: جناب سنگھ نے کہا کہ 2022 تک کسانوں کی آمدنی دوگنی کرنے کے مقصد کے حصول کے لئے خواتین کے رول کو خصوصی اہمیت دی جارہی ہے۔ ڈاکٹر دلوائی کی صدارت میں قائم بین وزارتی کمیٹی نے ان چیزوں کو ذہن میں رکھتے ہوئے کسانوں کی آمدنی دوگنی کرنے میں خواتین کو بااختیار بنانے کے سلسلہ میں علیحدہ سے ایک باب تحریر کیا ہے۔ انہوں نے کہا کہ یہ کوششیں زراعت میں خواتین کی شرکت کو بڑھانے میں یقینی طور پر موثر ثابت ہوں گی۔ ا ئی سی اے آر کے تحت بھوبنیشور (اڈیشہ) میں زراعت میں خواتین کا مرکزی ادارہ بھی اس سمت میں کام کررہاہے۔